Հայաստանի եւ Արցախի ընդդիմադիր հատվածը մեկ պատասխան ունի`դա արվում է իշխող ուժի վերարտադրման համար: Երբ մշակվում էր խորհրդարանական մոդելի սահմանադրությունը, նպատակը Բակո Սահակյանի իշխանությունը երկարաձգելն էր: Երբ ընտրվեց նախագահական մոդելը, կրկին նպատակը Բակո Սահակյանին իշխանության գլխին պահելն էր: Եթե Սահմանադրական փոփոխություններով որոշվեր վերականգնել Արցախի թագավորությունը, կհայտարարվեր, որ դա արվում է Բակո Սահակյանին թագավոր կարգելու համար: Չենք կասկածում, որ Բակո Սահակյանը կուզեր թագավոր դառնալ, բայց արդյո՞ք Սահմանադրություն փոխելու միակ նպատակը դա է: